મમ્મીએ ચીંધેલા માર્ગે નીલને નાની ઉંમરે ઊંચી છલાંગ લગાવડાવી છે. કારીઆ દંપતીના એકમાત્ર સંતાન નીલની IESOમાં સિલેક્ટ થવાની વાત કરીએ તો ફેબ્રુઆરીમાં લેવાયેલી પરીક્ષામાં જે ૨૧ સ્ટુડન્ટ્સે ટૉપ કર્યું હોય તેમણે ૨૧ દિવસની એક વર્કશૉપ અટેન્ડ કરવાની હોય. આ વર્ષે એ ચેન્નઈની અન્નામલાઈ યુનિવર્સિટીમાં હતી. અહીં કોચિંગ અને પ્રૅક્ટિકલના અંતે પરીક્ષા યોજાય અને એમાં ટૉપ કરનારને આંતરરાષ્ટ્રીય અર્થ સાયન્સ ઑલિમ્પિયાડમાં ભારતનું પ્રતિનિધિત્વ કરવાનું રહે. આ પરીક્ષામાં નીલ ૧૦૧.૩૩ ગુણાંક મેળવીને સેકન્ડ આવ્યો. હવે તે પ્રથમ ક્રમાંકે આવેલા નચિકેત ગિરીશ તથા તરુણ યાદવ અને કુશાગ્ર જૈન સાથે સપ્ટેમ્બરમાં બ્રાઝિલ જશે.